**Tótkomlós Város Önkormányzat Képviselő-testületének**

**8/2012. (IV. 26.) önkormányzati rendelete**

**Tótkomlós Város Önkormányzat**

**2011. évi költségvetésének zárszámadásáról**

Tótkomlós Város Önkormányzat Képviselő-testülete Magyarország Alaptörvénye 32. cikkely (1) bekezdés a) pontjában, a helyi önkormányzatokról szóló 1990. évi LXV. törvény 16. § (1) bekezdésében kapott felhatalmazás alapján, az államháztartásról szóló 2011. évi CXCV. törvény 91. § (1) bekezdésében megállapított feladatkörében eljárva, Tótkomlós Város Önkormányzat 2011. évi költségvetési zárszámadásáról a következő rendeletet alkotja:

**1. §**

A Képviselő-testület a 2011. évi költségvetés végrehajtásáról szóló zárszámadást

**1.222.803 E Ft bevétellel**

**1.197.841 E Ft kiadással**

jóváhagyja.

**2. §**

(1) Az önkormányzat bevételeit, kiadásait mérlegszerűen önkormányzati szinten az *1. melléklet* tartalmazza.

(2) A bevételek részletezését költségvetési címenként, szakfeladatonként a *2. melléklet*, a működési bevételek részletezését a *3. melléklet*, a normatív állami hozzájárulás, a kötött felhasználású normatív támogatások, az SZJA jövedelemkülönbség mérséklés, valamint a központosított előirányzatok és egyéb kötött felhasználású támogatások elszámolását a *9.* *melléklet* tartalmazza.

(3) A kiadások intézményenkénti, szakfeladatonkénti, költségvetési címenkénti, ezen belül kiemelt előirányzatonkénti részletezését a *4. melléklet* tartalmazza.

(4) A pénzeszköz átadás, egyéb támogatásokat; a Támogatásértékű működési kiadásokat; valamint az Ellátottak juttatásainak részletezését az *5. melléklet*, a civil szervezetek támogatását szervezetenként a *6. melléklet* tartalmazza.

(5) A társadalmi és szociálpolitikai juttatásokat a *7. melléklet* tartalmazza.

(6) A felhalmozási bevételeket és kiadásokat célonként a *8. melléklet* tartalmazza, melyet az alábbi részletezésben hagy jóvá a képviselő-testület:

Összes felhalmozási bevétel 255.107 E Ft

Összes felhalmozási kiadás 230.470 E Ft

**3. §**

(1) A Képviselő-testület az önkormányzat tárgyévi **költségvetési pénzmaradványát** a *10. mellékletben* foglaltak szerint

**17.007 E Ft**

összeggel hagyja jóvá.

(2) Az (1) bekezdésben meghatározott költségvetési pénzmaradványon belül:

|  |  |
| --- | --- |
| 1. a Polgármesteri Hivatal (önálló működő intézményekkel és nemzetiségi önkormányzatokkal együtt) pénzmaradványa
 |  16.789 E Ft |
| 1. a J. J. Általános Iskola és Gimnázium pénzmaradványa
 |  218 E Ft |

**4. §**

(1) A Tótkomlósi Szlovák Nemzetiségi Önkormányzat 18/2012. (IV. 18.) kt. határozatával elfogadott zárszámadását

 1.778 E Ft teljesített bevétellel

 1.129 E Ft teljesített kiadással

 613 E Ft pénzmaradvánnyal

 hagyja jóvá a Képviselő-testület a rendelet *11. melléklete* szerint.

(2) A Tótkomlós Város Cigány Nemzetiségi Önkormányzat 8/2012. (IV. 12.) kt. határozatával elfogadott zárszámadását

 332 E Ft teljesített bevétellel

 383 E Ft teljesített kiadással

 - 48 E Ft pénzmaradvánnyal

 hagyja jóvá a Képviselő-testület a rendelet *12. melléklete* szerint.

(3) A Tótkomlós és térsége állati hulladék-kezelési Önkormányzati Társulás a 4/2012. (IV. 20.) sz. határozatával elfogadott zárszámadását

 4.282 E Ft teljesített bevétellel

 3.988 E Ft teljesített kiadással

 287 E Ft pénzmaradvánnyal

hagyja jóvá a Képviselő-testület a rendelet *13. melléklete* szerint.

**5. §**

Tótkomlós Város Önkormányzatának ténylegesen foglalkoztatott létszámadatait a *14. melléklet* tartalmazza.

**6. §**

(1) A *15. melléklet* tájékoztató jelleggel tartalmazza Tótkomlós Város Önkormányzatának 2011. évi működési és felhalmozási célú bevételeinek és kiadásainak alakulását.

(2) A Tótkomlós Város Önkormányzata által kivetett helyi adók és átengedett központi adók 2011. évi kivetését és beszedését tájékoztató jelleggel a 18*. melléklet* tartalmazza.

**7. §**

A Képviselő-testület az önkormányzat 2011. év december 31-i állapot szerinti vagyonát a *19. mellékletben* részletezettek szerint állapítja meg az önállóan működő és gazdálkodó intézmények mérlegadatai, valamint a vagyonleltár alapján a Képviselő-testület.

**8. §**

(1) Az EU-s támogatással megvalósuló projekteket, valamint az önkormányzaton kívül megvalósult projektekhez való hozzájárulás pénzügyi elszámolását a *16. melléklet* tartalmazza.

(2) A Képviselő-testület Tótkomlós Város Önkormányzatának többéves kihatással járó döntéseikből származó kötelezettségeinek célonkénti alakulását a *17. melléklet* tartalmazza.

(3) A Képviselő-testület az önkormányzat 2011. évi egyszerűsített mérlegét, egyszerűsített éves pénzforgalmi jelentését, egyszerűsített pénzmaradvány-kimutatását valamint az egyszerűsített vállalkozási maradvány-kimutatását a *21. melléklet* tartalmazza.

(4) A pénzeszközök változásának levezetését a *20. melléklet* tartalmazza.

**11. §**

Az önkormányzat által adott közvetett támogatások összege:

kommunális adókedvezmény címén 2.775.000.- Ft

**12. §**

Ez a rendelet a kihirdetést követő napon lép hatályba.

dr. Garay Rita Kvasznovszkyné Szilasi-Horváth Krisztina

 polgármester jegyző

*Ezen rendelet kihirdetése 2012. április 26-án megtörtént.*

*Kvasznovszkyné Szilasi-Horváth Krisztina jegyző*